JÁNOSHÁZA VÁROS

ÖNKORMÁNYZATÁNAK

KÉPVISELŐ-TESTÜLETE

JÁNOSHÁZA

 **J E G Y Z Ő K Ö N Y V**

 Készült: Jánosháza Város Önkormányzatának Képviselő-testülete **2017. június 29-én** közmeghallgatással egybekötött lakossági fórumon.

Az ülés helye: Jánosháza, Művelődési Ház

 Jelen vannak:

 Kiss András polgármester

Dr. Kiss Imre alpolgármester

Jakab Tibor, képviselő

Németh Zoltán, képviselő

 Stankovics István képviselő

Balhási Imréné képviselő

 Bertáné Dörnyei Judit, képviselő (7 fő)

Meghívottak közül jelen van:

 dr. Balás Endre jegyző

 Horváthné Apró Erzsébet pénzügyi osztályvezető

 Lakosság részéről: 5 fő

 Kiss András, polgármester: Köszönti a megjelenteket. Megállapítja, hogy az ülés határozatképes, 7 fő képviselőből 7 fő jelen van, az ülést megnyitja. Jegyzőkönyv-hitelesítőnek javasolja Bertáné Dörnyei Judit, és Balhási Imréné képviselőket. Javasolja a meghívóban szereplő napirendi pontok elfogadását az alábbiak szerint:

1. Tájékoztatás a településképi arculati kézikönyv és rendelet elkészítésének megkezdéséről

Előadó: polgármester

1. Egyebek

Zárt ülés keretében:

1. Helyi támogatás

Előadó: polgármester

 A Képviselő-testület 7 igen szavazattal, ellenszavazat és tartózkodás nélkül a javasolt napirendi pontot és a jegyzőkönyv-hitelesítők személyét elfogadja.

*1.* *Tájékoztatás a településképi arculati kézikönyv és rendelet elkészítésének megkezdéséről*

*Előadó: polgármester*

Kiss András, polgármester: Tájékoztatja a lakosságot, hogy a Képviselő-testület döntött a településképi arculati kézikönyv és a településképi rendelet elkészítéséről.

dr. Balás Endre, jegyző: A településképi arculati kézikönyvben fel kell tárni a település természeti- és épített környezetének jellemzőit, be kell mutatni a településkaraktert, a településképi szempontból meghatározó építészeti, műemléki, táji és természeti értékeket, településképi jellemzőket. A kézikönyv a településkép minőségi formálására vonatkozó ajánlásokat is tartalmaz, és jó példák bemutatásával tesz javaslatot az építtetőknek az új épületek, épületrészek, kerítések, kertek, zöldfelületek kialakítására. A településképi rendeletet a kézikönyv alapján kell elfogadni. A rendelet rögzíti a településképi követelményeket, szabályozza a településképi önkormányzati támogatási és ösztönző rendszert, valamint az önkormányzati településkép-érvényesítési eszközöket.

 *2. Egyebek*

Kiss András, polgármester: A Római Katolikus Egyházközség támogatásáról lenne még szó.

Horváthné Apró Erzsébet pénzügyi osztályvezető: Már a számlán van az összeg, támogatási okirattal át kellene adni.

Dr. Kiss Imre, alpolgármester: Tudomása szerint Bodorkós Imre plébános urat áthelyezték Celldömölkre.

Balhási Imréné, képviselő: A támogatás személyhez kötődik?

dr. Balás Endre, jegyző: Nem.

Kiss András, polgármester: Beszélt az atyával, ígéretet kapott, hogy nem fog nehézségeket okozni, valamint személyesen szeretné irányítani a beruházást. Várják meg míg tisztázódik a helyzet, és lesz egy felelős személy, aki vezeti a beruházást, valamint el tud számolni az összegről. Javasolja, hogy a támogatásra kapott összeget a plébánosi feladatkör betöltője személyének tisztázódása után kössenek támogatási szerződést!

A Képviselő-testület 7 igen szavazattal, ellenszavazat és tartózkodás nélkül a következő határozatot hozza:

89/2017. (VI.29.) Képviselő-testületi határozat:

Jánosháza Város Önkormányzatának Képviselő-testülete a templom felújításához kapott központi támogatás felhasználásával kapcsolatban a plébánosi feladatkör jövőbeni betöltője személyének tisztázódását követően köt támogatási szerződést a Római Katolikus Egyházközséggel.

Felelős: polgármester

Határidő: azonnal

Kiss András, polgármester: A Vas Megyei Lovas Szövetség szeretné használatba venni határozott időre a lovas pályát. Saját költségen megtisztítanák, mert szeptember 24-én díjugrató lovasversenyt rendeznének.

Jakab Tibor, képviselő: Mi pedig eladtuk a pályát.

Kiss András, polgármester: Nem a pálya lett eladva, hanem a gyakorló rész.

dr. Balás Endre, jegyző: A pálya használatát szeptember 30-ig kérik, nem véglegesen.

Jakab Tibor, képviselő: A beruházó elkezdi az építkezést addig? Esetleg meg kellene beszélni vele, hogy amíg a verseny tart, addig a munkálatokat függesszék fel.

Kiss András, polgármester: Beszélt a beruházóval, addig nem lesz munkálat, amíg tart a verseny, így nem fogják akadályozni a lovasokat.

dr. Balás Endre, jegyző: A Képviselő-testület egyelőre a terület megosztásáról hozott határozatot. Az eladásról még nem született döntés, mivel éppen Jakab Tibor kéviselő úr kérte, hogy az adásvételi szerződés szövegét szeretné a testület előtt látni.

Kiss András, polgármester: Javasolja ingyenes használatba adni a Vas Megyei Lovassport Egysület számára a 697/2, és 697/3 hrsz.-ú ingatlanokat 2017. 08.15.-től szeptember 30-ig!

A Képviselő-testület 7 igen szavazattal, ellenszavazat és tartózkodás nélkül a következő határozatot hozza:

90/2017. (VI.29.) Képviselő-testületi határozat:

Jánosháza Város Önkormányzatának Képviselő-testülete 2017. augusztus 15-től 2017. szeptember 30-ig a Vas Megyei Lovassport Egyesület (9700 Szombathely, Fő tér 17. II/8.) ingyenes használatába adja a Jánosháza 697/2. és a 697/3. hrsz-ú ingatlanokon található négy évszakos lovas verseny- és gyakorlópályát azzal a céllal, hogy ott a Vas Megyei Lovassport Egyesület lovas edzéseket illetve díjugrató versenyt rendezzen.

Felelős: polgármester

Határidő: azonnal

Mivel több napirend, hozzászólás nincs, Kiss András polgármester az ülést 17.30. órakor bezárja.

K.m.f.

 Kiss András dr. Balás Endre

 polgármester jegyző

 Bertáné Dörnyei Judit Balhási Imréné

 jegyzőkönyv- hitelesítő jegyzőkönyv-hitelesítő